**Valtioneuvoston asetus**

**liikkumisesteisen pysäköintitunnuksen myöntämisen edellytyksistä**

Valtioneuvoston päätöksen mukaisesti säädetään tieliikennelain (729/2018) 190 §:n 1 momentin nojalla:

1 §

Tieliikennelain (729/2018) 190 §:n 1 momentissa tarkoitettuna vammana pidetään:

1) sairaudesta, viasta tai vammasta johtuvaa haittaa, jonka voidaan arvioida estävän henkilöä itsenäisesti liikkumasta ja joka kokonaisuudessaan tarkastellen on arvioitu työtapaturma- ja ammattitautilain (459/2015) 83 §:n perusteella vähintään haittaluokkaan 11; tai

2) näön tarkkuutta, joka voidaan paremmassa silmässä arvioida enintään arvoon 0,1 tai joka on näkökykyä kokonaisuudessaan arvioiden vähintään työtapaturma- ja ammattitautilain 83 §:n haittaluokan 17 mukainen.

Vaikeasti vammaisen henkilön kuljettamista varten lupa voidaan myöntää, jos kuljetettavalla on säännöllinen tai usein toistuva kuljetustarve eikä hän selviydy kuljetuksen jälkeen ilman saattajaa.

2 §

Tämä asetus tulee voimaan x päivänä kesäkuuta 2020.

Helsingissä päivänä kesäkuuta 2020